
Text rozhodnutia
Súd: Krajský súd Nitra Spisová značka: 23Sd/45/2016 Identifikačné číslo súdneho spisu: 4016200077 Dátum vydania rozhodnutia: 31. 03. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4016200077.2 Opravné uznesenie Krajský súd v Nitre v právnej veci navrhovateľa: M. A., F. C. XX, proti odporcovi: Sociálna poisťovňa, ústredie Bratislava, Ul. 29. augusta 8, Bratislava, o invalidný dôchodok, samosudkyňou JUDr. Danou Kálnayovou, takto r o z h o d o l : Krajský súd opravuje dátum uznesenia Krajského súdu v Nitre č. 23Sd/45/2016-14 zo dňa 22. februára 2016 tak, že správny dátum vydania uznesenia 23Sd/45/2016-14 je 22. marca 2016. o d ô v o d n e n i e : Krajský súd v Nitre uznesením sp. zn. 23Sd/45/2016-14 zo dňa 22. februára 2016 zastavil konanie v dôsledku späťvzatia návrhu navrhovateľom. Krajský súd zistil, že na predmetnom uznesení uviedol zlý dátum vydania rozhodnutia. Miesto dátumu 22. marca 2016 je uvedený nesprávny dátum 22. februára 2016. Podľa § 164 O. s. p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Krajský súd vzhľadom na vyššie uvedené dôvody a citované ustanovenia zákona tieto chyby v písaní odstránil opravným uznesením, v ktorom zároveň uviedol ich správne znenie. Poučenie: Proti tomuto uzneseniu je možné podať odvolanie v lehote 15 dní, od doručenia tohto uznesenia. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

